Държавен вестник, бр. 37, 2000 г., стр. 39

Б Р О Й 37
Д Ъ Р Ж А В Е Н   В Е С Т Н И К
С Т Р .  3 9
2. В чл. 2, ал. 3 след думите “общинска соб-
ственост” се добавя “може да”.
3. В чл. 3 ал. 2 се изменя така:
“(2) Изискванията по ал. 1, т. 2 и 5 се отнасят
за управителите или за изпълнителните члено-
ве на управителните органи на кандидатите.”
4. В чл. 5, ал. 2 т. 7 се отменя.
5. В чл. 10, ал. 1, т. 3 думите “с ДДС” се зали-
чават.
6. В чл. 10, ал. 5 след цифрата 9 се поставя
запетая, съюзът “и” се заличава, а след числото
10 се добавя “и 13”.
7. Създава се чл. 30а:
“Чл. 30а. Директорът на ДЛ прекратява до-
говора с едностранно писмено волеизявление,
без да дължи обезщетение за пропуснати ползи
и неустойки за вреди, в случай че:
1. по време на изпълнение на договора изпъл-
нителят няма сключен трудов или граждански
договор с лице, притежаващо удостоверение за
упражняване на частна лесовъдска практика;
2. по време на изпълнение на договора бъде
установено, че изпълнителят е подписал декла-
рация с невярно съдържание.”
Министър: В. Върбанов
23736
МИНИСТЕРСТВО
НА ТРАНСПОРТА И СЪОБЩЕНИЯТА
Инструкция за изменение на Инструкция № 4444
от 1999 г. за правилата за полети и обслужва-
нето на въздушното движение (ДВ, бр. 100 от
1999 г.)
§ 1. В приложение № 5, Административни
разпоредби, в т. 1.2.1.2 текстът “преминаване
на медицински преглед” се заличава.
§ 2. В приложение № 5, Административни
разпоредби, в т. 1.3.5 буква “а” се отменя, а бук-
ви “б” и “в” стават съответно букви “а” и “б”.
§ 3. Измененията влизат в сила от датата на
обнародването им в “Държавен вестник”.
Министър: А. Славински
23382
ВЪРХОВЕН
АДМИНИСТРАТИВЕН СЪД
РЕШЕНИЕ № 2339
от 14 април 2000 г.
по административно дело № 7868 от 1999 г.
Върховният административен съд в състав:
председател— Светла Петкова, и членове: Иван
Трендафилов, Цветанка Табанджова, Георги
Александров, Йордан Златарев, при участието
на секретар-протоколиста Мария Попинска
разгледа в съдебно заседание на 3 февруари
2000 г. адм. д. № 7868/99, докладвано от съдия
Иван Трендафилов.
Производството е по чл. 5, ал. 1 от Закона за
Върховния административен съд. Образувано е
по жалба на “Мегре—Поповски и Горанова”—
ООД, София, за отменяване на § 3—заключи-
телна разпоредба, от Постановление № 63 от
1999 г. на Министерския съвет за изменение и
допълнение на Митническата тарифа, приета с
ПМС № 267 от 1998 г. Тази заключителна раз-
поредба определя, че “Постановлението влиза
в сила от 1 януари 1999 г. с изключение на § 1,
т. 1, 3, т. 4, букви “а” и “б” и т. 12, буква “б”,
както и § 2, т. 1, 2 и 5, които влизат в сила от
1.IV.1999 г.”
Изложено е становище, че Законът за мит-
ниците няма обратна сила и въпреки това е
дадена обратна сила на постановлението за
изменение и допълнение на Митническата та-
рифа, което е издадено в приложение на същия
закон, и следователно обжалваният § 3—зак-
лючителна разпоредба, от ПМС № 63 от 1999 г.
е в противоречие с чл. 14, ал. 2 ЗНА, според който
“обратна сила на нормативен акт, издаден въз
основа на друг нормативен акт, може да се даде
само ако такава сила има актът, въз основа на
който е издаден”. Посочва се още, че трябва да
се плащат мита и такси, които са вече устано-
вени, т.е. определена е цялата митническа уредба
във време, което предхожда съответния митни-
чески период—месец, година и т.н.
От своя страна Министерският съвет (ответ-
ник в това производство) иска жалбата да се
остави без разглеждане, понеже не подлежи на
отмяна нормативен акт на Министерския съ-
вет, който вече е отменен от издадателя на акта.
Направеното искане за оставяне на жалбата без
разглеждане е неоснователно. С § 1 от Поста-
новление № 229 на Министерския съвет от
1999 г. за приемане на нова Митническа тари-
фа, в сила от 1.I.2000 г., е отменено Постановле-
ние № 267 на Министерския съвет от 1998 г., с
което е била приета старата Митническа тари-
фа, включително и направените в нея, макар
това да не е посочено, изменения и допълнение
с ПМС № 63 от 1999 г. Независимо от това Вър-
ховният административен съд намира, че след-
ва да се произнесе по законосъобразността на
§ 3—заключителна разпоредба, от ПМС № 63
от 1999 г., тъй като не може да се счита за отме-
нен с отмяната на Митническата тарифа пора-
ди неговия относително самостоятелен харак-
тер. Съгласно чл. 11, ал. 3 от Закона за норма-
тивните актове отмяната на относително самос-
тоятелни постановления е винаги изрична. Ци-
тираната заключителна разпоредба е била при-
ета на 5.IV.1999 г. и продължава да действа (е в
сила), след като не е отменена изрично. Въз-
можно е през периода след нейното приемане
да са възникнали, изменени и погасени право-
отношения, които са свързани с отменената
Митническа тарифа. Ето защо за тяхната ва-
лидност е от значение уважаването или отхвър-
лянето на жалбата за отмяна.